Κοκ γεμιστά με τυρί κρέμα
Ένα σοκολατένιο γλυκό που όλοι λατρεύουμε.
150 γρ. (3/4 κούπας) ζάχαρη, 5 κρόκοι αυγών, 5 ασπράδια αυγών, 1 ολόκληρο αυγό, 120 γρ. (1 κοφτή κούπα) αλεύρι για όλες τις χρήσεις, 60 γρ. (1/2 κούπα) κορν φλάουρ, 500 γρ. (2 γεμάτες κούπες) τυρί κρέμα, 60 γρ. (1/2 κούπα) ζάχαρη άχνη, 150 γρ. (3/4 κούπας) κρέμα γάλακτος 35% λιπαρά, ξύσμα από 1 πορτοκάλι, 1 κούπα νερό, 1 κούπα ζάχαρη, χυμός από μισό λεμόνι, 280 γρ. κουβερτούρα 50-55%, σε μικρά κομμάτια, 250 γρ. (1 + 1/4 κούπας) κρέμα γάλακτος 35% λιπαρά, 1 κουτ. γλυκού μέλι
Κρατάμε στην άκρη 4 κουτ. σούπας από τη ζάχαρη και την υπόλοιπη τη ρίχνουμε στον κάδο του μίξερ, μαζί με τους κρόκους και το ολόκληρο αυγό, και τα χτυπάμε με το σύρμα για 10-15 λεπτά, έως ότου αφρατέψουν καλά. Αδειάζουμε το μείγμα σε ένα μεγάλο μπολ και καθαρίζουμε τον κάδο και το σύρμα. Χτυπάμε στον κάδο του μίξερ τα ασπράδια με την υπόλοιπη ζάχαρη μέχρι να γίνει μια σφιχτή, γυαλιστερή μαρέγκα. Σε ένα μπολ κοσκινίζουμε το αλεύρι μαζί με το κορν φλάουρ.Αδειάζουμε τη μισή μαρέγκα στο μείγμα των κρόκων, ανακατεύουμε απαλά και ρίχνουμε σιγά σιγά το αλεύρι με το κορν φλάουρ. Αφού αναμειχθούν, προσθέτουμε την υπόλοιπη μαρέγκα και ανακατεύουμε απαλά.Βάζουμε το μείγμα σε μια σακούλα ζαχαροπλαστικής με στρογγυλή φαρδιά μύτη και σχηματίζουμε μικρά κοκ διαμέτρου 5 εκ. πάνω σε λαμαρίνες καλυμμένες με αντικολλητικό χαρτί. Θα βγουν περίπου 40. Ψήνουμε σε προθερμασμένο φούρνο στους 180°C για 12-15 λεπτά, έως ότου πάρουν χρυσαφί χρώμα. Τα αφήνουμε να κρυώσουν.Στο μίξερ χτυπάμε ελαφρώς όλα τα υλικά μέχρι να έχουμε μια σφιχτή κρέμα. Ενώνουμε ανά δύο τα κοκ, κολλώντας τα με λίγη από την κρέμα και φτιάχνοντας σάντουιτςΣε μια κατσαρόλα βράζουμε όλα τα υλικά για 2 λεπτά (από τη στιγμή που θα ξεκινήσει ο βρασμός). Αφήνουμε να κρυώσει ελαφρώς το σιρόπι και σε αυτό βουτάμε προσεκτικά την επάνω πλευρά των ήδη γεμισμένων κοκ. Σε μια κατσαρόλα ζεσταίνουμε την κρέμα γάλακτος και μόλις βράσει την αποσύρουμε και προσθέτουμε την τεμαχισμένη κουβερτούρα και το μέλι. Περιμένουμε 1 λεπτό και ανακατεύουμε, να λιώσει η σοκολάτα και να γίνει ένα λείο γλάσο. Το βάζουμε για 5-10 λεπτά στο ψυγείο, να πήξει ελαφρώς.Στη συνέχεια, βουτάμε σε αυτό τα κοκ από την πλευρά που πριν βουτήξαμε στο σιρόπι.
Αυγά,Σοκολάτα,Τυρί